
הכנסת השש-עשרה






נוסח לא מתוקן

מושב רביעי

פרוטוקול מס' 

מישיבת ועדת הכספים

מיום רביעי, כ' בכסלו, התשס"ו (21 בדצמבר, 2005) בשעה 10:30

סדר היום:
שינויים בתקציב לשנת הכספים 2005

נכחו:
חברי הוועדה:

יעקב ליצמן – היו"ר 

חיים אורון

נסים דהן

יצחק וקנין

יצחק כהן

ניסן סלומינסקי

מוזמנים:
משרד האוצר:

מאיר בינג  

דוד שטיינמיץ

אודי אדירי

אשר ואנונו

יוליה מרוז

ייעוץ משפטי:   הלית ברק

מנהל הוועדה: טמיר כהן
קצרנית: לאה קיקיון

שינויים בתקציב לשנת הכספים

היו”ר   יעקב ליצמן:

 אנחנו עוברים לשינויים בתקציב, פניות תקציביות. פניה מספר 472, 473 תקציב מיכון –2,300 אלפי ₪, ברק, בגין, אירועי עשור לרצח רבין. מי בעד הפניה? 

יצחק כהן:


רגע – מה זה - - 

מאיר בינג:


זו פניה שהיתה, ולא הצביעו עליה. 

קריאות:


-- -

יצחק כהן:


אפשר לשאול שאלה? 

ניסן סלומינסקי:


אני רואה ששר הספורט של דרום אפריקה הגיע – אני מנסה לראות איך הוא קשור. 

היו”ר   יעקב ליצמן:


מי בעד בקשה 472, 472 - - 

יצחק כהן:


מה זה תגבור תקציב מרכז בגין - - ? 

ניסן סלומינסקי:


אני יודע שקלינטון הוזמן על ידי אדם פרטי, שהזמין אותו לאירוע שלו, והם צירפו את זה, איך אומרים, בדלת אחורית, גם לעצרת וכו'. אז איך הוא נכנס כאן שאנחנו מממנים אותו? 

מאיר בינג:


- - -

יצחק כהן:


אתה יודע מה? יש לי פתרון – תביא לי רשימה של אישים שהתארחו. 

היו”ר  יעקב ליצמן:


 מי בעד הבקשה? מי נגד? תודה, הבקשה אושרה. אני מבקש רביזיה. 


אנחנו עוברים לבקשה מספר  633.  תמ"ת. 

דוד שטיינמיץ:


עידוד השקעת הון לפי החלטת הממשלה - הפשרה מספר 2 של תוכנית התעסוקה. 

יצחק כהן:

 - -כמה מיליארד  של אינטל - לא מופיע פה? אז איך זה נכנס לחוק? 

קריאה:


לא פה.

יצחק כהן:


 נשאר עוד משהו בסעיף הזה? תבדוק, ותיתן לי תשובה. 

היו”ר   יעקב ליצמן:

מי בעד בקשה 633? אושר, רביזיה. 


אנחנו עוברים לבקשה מספר 634. תמ"ת. מי בעד? אושר, תודה, רביזיה. 


בקשה מספר 636, 637 – תחבורה.  

אודי אדירי:


הפניה נועדה להעביר 450 מיליון שקלים לחברת רכבת ישראל, חלק מהסכם הפיתוח. 

היו"ר יעקב ליצמן:


אבל תסביר לנו מה קרה שהיום הופיעה ידיעה בעיתון שיש חריגה של כמה מיליארד מהתוכניות של הרכבת? 

אודי אדירי:


לגבי החריגה בתקציב של רכבת ישראל – כל הנושא של הפיתוח נמצא בבדיקה על ידי חברה מקצועית, חברת הנדסה. זה חלק מדוחות הביניים שלה.  צריך להבין שהחריגה הזו, ברובה המכריע היא לא חריגה כתוצאה מעלויות, אלא בחלקה היא, לפחות, כתוצאה מפרויקטים נוספים שחברת ההנדסה מעריכה שיש בהם צורך , כמו, למשל – מסילה רביעית ב- -, כמו למשל – עוד ציוד נייד ב- 2.5 מיליארד שקלים - - 

היו"ר יעקב ליצמן:


 אתה טוען שזו לא חריגה. באותה הזדמנות תסביר גם את פניה מספר 649. 

אודי אדירי:


זו פניה שלוותה במכתב מלווה. הפניה הזו נועדה לתקצב הרשאה להתחייב להסכם הסובסידיה השש שנתי בין מדינת ישראל לבין חברת רכבת ישראל, הסכם שנחתם בשנת 2004, ועל פי ההסכם הזה – הוא מטפל בסובסידיה השוטפת של רכבת ישראל למשך שש שנים. סך כל ההסכם זה מיליארד ושלוש מאות מיליון. עד היום שולמו מקדמות של 400 מיליון.  

היו”ר   יעקב ליצמן:

 איך שילמו את המקדמות? 

אודי אדירי:


היה מתוקצב בבסיס התקציב לשנת 2005 – 240 מיליון שקלים.  כך שולמו מקדמות בשנת 2005. אני מניח שכך גם בשנת 2004. 

היו”ר   יעקב ליצמן:

אגב – למה סובסידיה ברכבת יש, וב "אגד" – רוצים להוריד? 

אודי אדירי:


ההורדה ל "אגד" היא גם הורדה מדורגת, על בסיס 10 שנתי, 8 שנתי - -

היו”ר   יעקב ליצמן:

 ולמה כאן לא? 

אודי אדירי:


גם הסכם הסובסידיה של רכבת ישראל כולל בתוכו רכיבי התייעלות שמורידים את הסובסידיה לאורך השנים. 

היו”ר   יעקב ליצמן:

 וב "אגד" אתם מבטלים. 

אודי אדירי:


ב "אגד", בסוף ההסכם – היא מבוטלת. כמובן, רק הסובסידיה השוטפת. הסובסידיה הייעודית – תישאר. 

ניסן סלומינסקי:

אני מרגיש מאד לא נוח בכל הנושא שקשור לרכבות, כי בזמנו אישרנו סכום אדיר לנושא הזה של 24 מיליארד לחמש שנים. אני לא יודע – בינתיים הרכבת לא נוסעת. אני לא יודע אם יש התקדמות או לא. 

קריאה:


לא. היא נוסעת. 

ניסן סלומינסקי:


אני מרגיש מאד לא נוח. אני הייתי חושב שבמקום לאשר את זה עכשיו צריך לקבוע דיון, להזמין את מי שצריך, לקבל איזושהי מצגת מה קורה, מה הלך, איפה זה נמצא. אני מרגיש מאד לא נוח. השאלה אם ככה כדאי לאשר את זה, כי אחר כך לא נוכל לעצור את זה. 

קריאות:


- - 

יצחק כהן:

 עכשיו אתם הולכים לבדוק את העניין? 

אודי אדירי:


הסכם הפיתוח עם הרכבת – עוכב לאורך כל הדרך - - היום יש צורך ב - - . אגב, לא מדובר  - . לגבי חריגות – יש בהחלט תוכנית, מתוך תוכנית הרכבת, שהעלות שלהן יותר גבוהה ממה שחשבו בהתחלה, כמו, למשל – הקו לירושלים, אבל זה לא מה שהפניה הזו באה לאשר. 

היו”ר   יעקב ליצמן:

 מי בעד הפניה? מי נגד. תודה, הפניה אושרה. רביזיה. 

מי בעד 649? תודה, אושר. רביזיה. 


אנו עוברים לבקשה מספר 645. 

דוד שטיינמיץ :


זו קרן הלוואות ליצואן הבודד. 

היו"ר יעקב ליצמן:


 זה לא עסקים קטנים? 

ניסן סלומינסקי:

 זה יצואן בודד, זה לא עסקים קטנים. זה על בסיס מפלגתי. 

היו”ר   יעקב ליצמן:

מי בעד בקשה מספר 645? מי נגד? אושר, רביזיה. 


אנחנו עוברים לבקשה מספר 649. הצבענו.  נעבור ל- 651 - - 

יצחק כהן:

רגע,  הוא מוריד פה מיליארד מהרזרבה הכללית, ולפי הידוע - אין רזרבה כללית. 

מאיר בינג:


זו העברה מסעיף לסעיף. 

היו”ר   יעקב ליצמן:

 651 עד 653. 

נסים דהן:


חבר הכנסת יצחק כהן צודק. צריך התייעצות סיעתית. אנחנו צריכים פירוט כמה כל שר מקבל. 

היו”ר   יעקב ליצמן:

 עוברים לפניה הבאה- משרד הפנים. 


מי בעד בקשה 643? תודה, אושר, רביזיה. 

אנחנו עוברים לבקשה מספר 648. 

דוד שטיינמיץ:


העברנו 2 מיליון שקל לעתודה לתוכנית תעסוקה, כי בעתודה הזו, אחרי זה, אישרנו, בהתאם להחלטה קודמת את כל תוכנית התעסוקה, לפי החלטת הממשלה. 

היו”ר   יעקב ליצמן:

 מי בעד? אושר, רביזיה. 


אנחנו עוברים לבקשה מספר 662 - משרד השיכון . אין נציג. 

ניסן סלומינסקי:

 אני רוצה שוב למחות על זה ש- 60מיליון שהעברנו, בגין בקעת הירדן,  תקוע שם. 

היו”ר   יעקב ליצמן:

 אני תומך בך בכל ליבי - אתה יודע מי מעכב. 


בקשה 665 .תיירות – שוק חדרה.  

נסים דהן:


 אני מבקש בלי רביזיה, הפעם, כי היה שם פיגוע. 

יצחק כהן:

 למה השוק בחדרה, ולא השוק בקרית מלאכי? 

אשר ואנונו:


אתה צודק. 

יצחק כהן:

 אמרו שאין שם אלמנטים תחרותיים. 

היו”ר   יעקב ליצמן:

 מי בעד? מי נגד? תודה, אושר. בלי רביזיה. 


אנחנו עוברים לבקשה מספר 666. 

יוליה מרוז:


"הקוד הפוזיטיבי" זה פרויקט ביטחוני בתחום ההגנה על המרחב האווירי של מדינת ישראל. זה תחת הכובע של משרד התחבורה, ושר התחבורה אחראי על זה. 

היו”ר   יעקב ליצמן:

מי בעד?  אושר. אני לא מבקש רביזיה. 

אני מודה לכם, הישיבה נעולה. 

הישיבה ננעלה בשעה  10:50

